《次韵忠甫初见菊开》
宋代·冯伯规

积雨晓放霁，红日照我帷。
起来步幽蹊，金蕊灿朱扉。
芳姿自妩步，微香袭人衣。
令节无多日，更宜拥培之。
三径岂不富，最喜先开枝。
此意谁颂解，惟有渊明知。
子诗正芳润，白露与俱滋。
未□泛杯酌，且要涤甘肥。
落英行可餐，乐哉遂忘饥。

作者简介：冯伯规，岷州（今甘肃岷县）人。光宗绍熙元年（一一九○）知巴州（《金石苑·冯伯规题字》）。今录诗三十一首。